Di tallit nni anedbal “Demonque” yettwacegge‘ ɣer “Sidi Bel‘ebbas”, imḍebbren rran-d Mass “Masslot” deg umḍiq-is. Di lawan-nni yuɣ lḥal tella yiwet n teqcict s ɣur-neɣ tes‘a zher tewwi-d agerdas n tɣuri, tuɣal d taselmadt tesɣaray deg “At Hicem” taddart i deg yelli uɣerbaz amenzu, anda qqaren warrac d teqcicin jmi‘ ; yerna akken ad as-tefk amedya tessekcem yelli-s ɣer uɣerbaz : tuɣal d tasleɣmayt. Taselmadt-agi tessen-d yiwen n yilemẓi n taddartis i d-yeffɣen deg uɣerbaz n yiselmaden di “Buzerri‘a”. Ilemẓi-agi yeṭṭef amkan di taddart Ufella, imi win yellan din, uqbel iruḥ axaṭer yehlek ur yezmir ad ikemmel. Taselmadt d yilemẓi-nni bɣan ad zewǧen, me‘na imawlan-nsen ugin; tiwaculin-nsen ttnaɣent, ur ‘dilent, ara.